हर्षवर्धन आयुष्मान भारत योजना के एक वर्ष पूरे होने के अवसर पर नई दिल्ली में विदेशी संवाददाता क्लब में आयोजित पत्रकार सम्मेलन में बोल रहे थे। स्वास्थ्य मंत्री ने कहा मुझे यह घोषणा करते हुए खुशी हो रही है कि काफी कम समय में ही आयुष्मान भारत योजना के तहत देश में 21 हजार से ज्यादा स्वास्थ्य और वेलनेस केंद्रों ने काम करना शुरू कर दिया है और योजना के लागू होने के पहले साल में ही लगभग 47 लाख लोग प्रधानमंत्री जन आरोग्य योजना (आयुष्मान भारत) का लाभ ले चुके हैं।